**АКТУАЛИЗИАН**

**ГОДИШЕН ПЛАН ЗА ДЕЙНОСТТА ПО БЕЗОПАСНОСТ НА ДВИЖЕНИЕТО ПО ПЪТИЩАТА**

***по изпълнение на Годишния план на детска градина „Делфин“ – гр. Бургас за учебната 2020-2021 година***

**Планът е разработен в изпълнение на:**

**Националната стратегия за безопасност на движението по пътищата в Република България 2021 - 2030 г.;**

**Плана за действие 2021 - 2023 към Националната стратегия за безопасност на движението по пътищата и Секторната стратегия за безопасност на движението на пътищата (2021-2030) на Министерство на образованието и науката.;**

**„Концепция за обучение на децата и учениците по Безопасност на движението по пътищата /БДП/“ в детската градина и българското училище“ /МОН, 2003/;**

**Учебна документация, утвърдена от министър на образованието и науката, за различните възрастовите групи;**

**Закона за движението пътищата.**

 І. ОБЩО ПРЕДСТАВЯНЕ НА УЧЕБНАТА ПРОГРАМА ПО “БЕЗОПАСНОСТ НА ДВИЖЕНИЕТО ПО ПЪТИЩАТА” /БДП/

Обучението по БДП е вид социално учене, при което водеща е ролята на практическите умения, на нравствените аспекти, формиращи се главно чрез подражаване, личен опит, целенасочено обучение, упражнение и тренировки, и не може да се приравни към нито едно от изучаваните образователни направления в отделните групи на детската градина. Това учене трябва да се разглежда като неделима част от цялостното образование и възпитание на личността на детето и трябва да се извършва непрекъснато в рамките на възпитателно-образователния процес в детската градина.

Основите на общата култура и поведение на личността се поставят още в предучилищна възраст. От този момент трябва да започне подготовката на децата за тяхната “пожизнена” професия - участник в движението като пешеходец. В тази възраст те рядко се движат самостоятелно. Въпреки това децата са участници в движението и като такива трябва да умеят да се движат безопасно.

Формирането на ориентировъчна способност, както и повишената сензитивност на този период, са добра предпоставка за усвояване на елементарни представи, понятия и умения за безопасно движение. Всичко това ще послужи като основа за овладяване на по–сложни познавателни структури по БДП в училище. Така постепенно те ще се превърнат в осъзнати навици и в регулатор на поведението. Учебното съдържание е съобразено както със специфичните особености на тази възраст, така и с принципите на глобалност, последователност и спираловидност. То е основа за формиране на когнитивните и практически умения на децата, необходими им за опазване на пътя. Основна и водеща дейност в тази възраст е играта.

Елементи от обучението по БДП може да се включат във всеки един режимен момент, без това да наруши комплектността и нормите на възпитателно–образователния процес. Това са дидактическите, подвижните и музикално-подвижните игри, разходки и наблюдения. Учебното съдържание е структурирано в глобални теми по групи. Основните методи на възпитателно–образователния процес в тази възрастова група са игровият, ситуативно-моделният и интегративният. Предпоставка за успешно овладяване азбуката на безопасното движение от децата е постоянният контакт между семейството и детската градина.

ІІ. ЦЕЛИ НА ВЪЗПИТАТЕЛНО–ОБРАЗОВАТЕЛНИЯ ПРОЦЕС ПО БДП В ДЕТСКАТА ГРАДИНА

**Цели:**

1. Възпитаване на транспортна култура и формиране на умения у децата да опазят здравето и живота си на пътя.
2. Организиране и осигуряване на необходимите условия за ефективно и резултатно обучение по БДП в детската градина.

**Задачи:**

1. Да се изградят елементарни представи и понятия у децата за пътното движение и начални умения за безопасно придвижване като пешеходци.
2. Да се запознаят децата с основните опасности на пътя.
3. Да се изградят модели на поведение на пътя, основани на знания умения и отношения.
4. Да се създадат условия за затвърдяване на наученото чрез участие на децата в подходящи и насърчаващи успеха дейности.
5. Да се повиши нивото на професионалната компетентност на учителите по БДП.
6. Да се създадат оптимални условия за безопасно придвижване на родители и деца прилежащите райони на детска та градина.
7. Да се създадат условия за ефективно използване на съвременни информационни и мрежови технологии за повишаване на качеството на възпитателно-образователния процес, обогатяване на учебното съдържане и въвеждане на иновативни образователни техники и технологии. Тези цели са конкретизирани за всяка група, въз основа на възрастовите особености на децата.
8. Да се повиши интереса на децата за обществената чувствителност към темата за БДП.
9. Да се развие у децата усет за съзнателно отношение и отговорно поведение на пътя за БДП.

Целите и задачи на възпитателно-образователния процес по БДП в детската градина са осъществяване на ефективни действия на формиране на начални представи и умения на децата за ориентиране в пътната среда. Както и превенция на рисковете за здравето и живота на децата при взаимодействие с пътната система като участници в движението по пътищата.

За ефективното обучение по БДП в детската градина се подържа необходимата учебно-материално база, в съответствие с учебната документация и стандарти – учебни помагала, специализирани външна и вътрешна площадка по БДП (за провеждането на практически дейности за обучение в условията на пътна среда, близка до реалната), интерактивни системи, технически средства и други дидактични материали.

ІІІ. ОЧАКВАНИ РЕЗУЛТАТИ ОТ ОБУЧЕНИЕТО ПО БЕЗОПАСНОСТ НА ДВИЖЕНИЕ ПО ПЪТИЩАТА

Учебното съдържание дефинирано в ядрата на ДОИ от І – ІV група е предназначено за постигне на специфичните цели на възпитанието и обучението по БДП в тази възрастова група.

Работата в рамките на формулираните глобални теми в четирите възрастови групи трябва да доведе до полагане в единство на основите на всички компоненти на функционалната грамотност и съвременната култура на поведение на пътя на децата. От тях се очаква да формират знания и умения за безопасно поведение на пътя, да поставят основите на възпитаване на съвременна транспортна култура, да развият и усъвършенстват сензориката и моториката си. Конкретните резултати от това обучение се очаква да бъдат следните:

* Развиване сензориката на децата (възприемане и различаване цветове и форми, движение, анализиране на информация от светлинни и звукови сигнали);
* Да различават улично платно, тротоар;
* Да знаят кой къде се движи;
* Да знаят, че не трябва да се движат сами;
* Да знаят къде е опасно да се движат и защо;
* Да умеят да се ориентират в елементарна пътна ситуация;
* Да се спазват определени правила при движение;
* Да знаят къде е опасно и безопасно да се играе;
* Да умеят да се придвижват самостоятелно на къси разстояния;
* Да правят елементарни констатации на наблюдавана пътна ситуация;
* Да търсят и откриват пътни знаци и сигнали за пешеходците;
* Да изградят култура на поведение на пътя.

За постигане на оптимални резултати от поставените цели и задачи в детската градина през изминалата учебна година бе изградена външна и закупена вътрешна площадка по БДП. Тяхното изграждане дава възможности за по-ефективно обучението и възпитание по безопасност на движението по пътищата, в това число да се повиши ориентировъчната способност на децата и сензитивността им, което е предпоставка за тяхната безопасност на пътя. Провеждането на практически дейности за обучение в условията на пътна среда, близка до реалната, подсигурява по-силно въздействие върху децата и по-добри образователни резултати.

През учебната година за всяка отделна възрастова група са планирани регламентирани учебни ситуации (раздел IV). Те са формулирани така, че да бъде осъществено едно обучение чрез натрупване, при което всяко ниво на обучение да надгражда предишното с цел приемственост и ефективен напредък на децата. Очакваните резултати от тях са диференцирани в приложените таблици за учебното съдържание.

**IV. УЧЕБНО СЪДЪРЖАНИЕ**

**ПЪРВА ГРУПА**

|  |  |  |  |  |
| --- | --- | --- | --- | --- |
| **СЕДМИЦА** | **ОБРАЗОВАТЕЛНО** **НАПРАВЛЕНИЕ** | **ТЕМА** | **ОБРАЗОВАТЕЛНО****ЯДРО** | **ОЧАКВАНИ РЕЗУЛТАТИ** |
| 20 | Конструиране и технологии | „Мотор“ | Конструиране и моделиране | Добива представа за превозни средства и изброява основни части. Възпроизвежда по указание последователни действия за създаване на модел. |
| 23 | Изобразително изкуство | „Светофар“  | Изобразителни материали и техники | Запознава се със светофара като помощник в движението.Създава образ от различни по големина и форма части. |
| 23 | Околен свят | „Разпознавам звук и цвят – светофар“ | Социална и здравословна среда | Различава цветовете на светофара – червен, жълт, зелен.Различава звуци, характерни за уличното движение и ги определя по сила. |
| 29 | Околен свят | „С мама и татко на разходка“ | Социална и здравословна среда | Разпознава участници в движението.Научава къде и как се движи за ръка с възрастните, когато е на разходка.Определя разстояние до възрастния – близо, далече. |
| 32 | Околен свят | „Пътувам с мама и татко“ | Социална и здравословна среда | Знае мястото си в автомобила и назовава предпазните средства, които използват децата. |

**ВТОРА ГРУПА**

|  |  |  |  |  |
| --- | --- | --- | --- | --- |
| **СЕДМИЦА** | **ОБРАЗОВАТЕЛНО****НАПРАВЛЕНИЕ** | **ТЕМА** | **ОБРАЗОВАТЕЛНО****ЯДРО** | **ОЧАКВАНИ РЕЗУЛТАТИ** |
| 11 | Околен свят | „Къде играят децата“ | Социална и здравословна среда | Знае къде не може да се играе – на уличното платно, край паркирали коли, в близост до бордюра.Познава правила за безопасна игра с ролери, тротинетка, триколка. |
| 14 | Околен свят | „Пресичам безопасно“ | Социална и здравословна среда | Знае правила за пресичане на улицата със или без светофарна уредба.Предвижда опасностите при пресичане на улицата.Знае правилата при пътуване в автомобил, като използва детско столче. |
| 21 | Околен свят | „Нашата улица“ | Социална и здравословна среда | Може да изброи основните елементи на улицата.Знае къде се движат пешеходците и къде – превозните средства. |
| 23 | Околен свят | „Светофар – другар“ | Социална и здравословна среда | Разпознава сигналите на светофара.Спазва правила за пресичане на улицата. |
| 32 | Околен свят | „Моят велосипед“ | Социална и здравословна среда | Знае частите на велосипеда, защитните и обезопасителни средства.Знае как да потегля, да спира, да паркира и да регулира темпото на велосипед на помощни колела. |

**ТРЕТА ГРУПА**

|  |  |  |  |  |
| --- | --- | --- | --- | --- |
| **СЕДМИЦА** | **ОБРАЗОВАТЕЛНО****НАПРАВЛЕНИЕ** | **ТЕМА** | **ОБРАЗОВАТЕЛНО****ЯДРО** | **ОЧАКВАНИ РЕЗУЛТАТИ** |
| 2 | Околен свят | „Моят път до детската градина“ | Социална и здравословна среда | Разбира предназначението на обществени сгради в близката среда.Показва познаване на правила за движение по улицата. |
| 13 | Околен свят | „Чиста е нашата улица“ | Социална и здравословна средаСветът на природата и неговото опазване | Има представа за норми и правила за опазване на чистота в близката среда.Показва познаване на правила за движение по улицата.Има представа от начините за разделно събиране на отпадъци. |
| 14 | Околен свят | „Внимание! Улица“ | Социална и здравословна среда | Показва познаване на правила за движение по улицата.Пресъздава в ситуативни игри правилата за движение и поведение на улицата. |
| 17 | Околен свят | „Ако се загубя“ | Социална и здравословна среда | Обяснява адекватни норми на поведение спрямо познати и непознати за него лица.Показва познаване на правила за движение по улицата.Има представа за професии от близкото обкръжение – полицейски служител. |
| 26 | Конструиране и технологии | „Кое превозно средство къде се движи“ | Техника | Разпознава превозните средства спрямо мястото на придвижване.Показва познаване на правила за движение по улицата.Прилага знанията си във всекидневието. |
| 26 | Конструиране и технологии | „Превозни средства“ | Обработване на материали, съединяване и свързване | Работи с хартия и други материали и инструменти, като ги подбира и комбинира.Закрепва чрез лепене и получава обемен образ.Показва познаване на правила за движение по улицата.Включва модела в игрови дейности. |

**ЧЕТВЪРТА ГРУПА**

|  |  |  |  |  |
| --- | --- | --- | --- | --- |
| **СЕДМИЦА** | **ОБРАЗОВАТЕЛНО****НАПРАВЛЕНИЕ** | **ТЕМА** | **ОБРАЗОВАТЕЛНО****ЯДРО** | **ОЧАКВАНИ РЕЗУЛТАТИ** |
| 2 | Околен свят | „Улицата има своите правила“ | Социална и здравословна среда | Разбира и демонстрира необходимото различно поведение и спазване на правила, когато е на улицата.Прилага в инсценирани ситуации правилата за поведение и движение по улицата. |
| 13 | Околен свят | „Чисто и безопасно“ | Социална и здравословна средаСветът на природата и неговото опазване | Обяснява природозащитна дейност на хората и грижи за чиста природна среда.Познава и спазва правилата за движение по улицата.Има представа от начините за разделно събиране на отпадъци.Умее да поддържа чистота в близката среда и разбира нейното значение. |
| 14 | Околен свят | „Улично движение“ | Социална и здравословна среда | Познава и спазва правилата за движение по улицата.Разбира и демонстрира необходимото различно поведение и спазване на правила, когато е на улицата и в превозно средство. |
| 17 | Околен свят | „Телефон 112“ | Социална и здравословна среда | Разбира и демонстрира адекватни норми на поведение спрямо познати и непознати за него лица.Познава и спазва правилата за движение по улицата.Умее да търси помощ, когато има нужда.Разпознава местните органи за ред и сигурност и има представа за тяхната дейност, свързана със спазването на правата на децата. |
| 21 | Околен свят  | „Игри без край“ | Самоутвърждаване и общуване с околнитеСоциална и здравословна среда | Партнира на учителя и си сътрудничи с връстници.Обяснява диференцирано предназначението на игрови съоръжения и материали за игри навън.Познава и спазва правилата за движение по улицата.Изразява своето право на избор и инициатива сред другите. |
| 26 | Конструиране и технологии | „Движа се“ | Техника  | Посочва важни за децата пътни знаци на кръстовище и обяснява нормите за безопасно придвижване по пътна маркировка.Прилага знанията си във всекидневието. |
| 26 | Конструиране и технологии | „Превозни средства“ | Техника  | Умее да работи с хартия и други материали, като ги подбира и комбинира.Закрепва чрез лепене и получава обемен образ.Обяснява нормите за безопасно придвижване по пътна маркировка.Включва модела в игрови дейности. |

**V. МЕТОДИЧЕСКИ УКАЗАНИЯ ЗА ПРИЛАГАНЕ НА УЧЕБНАТА ПРОГРАМА**

Възможно е развиване на интегративни връзки с направленията: български език, математика, ориентиране в социалния свят, ориентиране в природата, изкуства и физическа култура.

За да е ефектен възпитателно-образователният процес по БДП в детската градина, трябва да се реализира на богата нагледно–практическа основа, даваща възможност на децата да се включат в различни видове дейности: учебна, игрова, трудова. При неговото реализиране учителят дава място на обучението по БДП както в различните ситуации, така също в различните видове игри, разходки и наблюдения. Учителят трябва да използва индивидуалната и групова дейност на децата.

Целите на възпитанието и обучението по БДП в детската градина е започване на формиране на начални представи на децата и умения за ориентиране в пътната среда. Необходимо е конкретизирането на тези цели за всяка група, въз основа на възрастовите особености на децата.

 Съдържанието на възпитанието и обучението по БДП трябва да съответства на средата, в която децата живеят, и да бъде предимно графично-илюстративно (табла, рисунки, филмчета и др.).

При възпитанието и обучението по БДП трябва да се използват активно-действени методи и организационни форми (беседи, игри, етюди, конструиране, моделиране, представления, разходки, наблюдения и др.). Средствата за възпитанието и обучението по БДП трябва да са в контекста на цялата среда в детската градина. За постигане на целите е необходимо във всяка група през годината да се провеждат по: І група – 5 занятия, ІІ група – 5 занятия, ІІІ група – 6 занятия и ІV група - 7 занятия (ситуации).

**VI. СПЕЦИФИЧНИ МЕТОДИ И ФОРМИ ЗА ОЦЕНЯВАНЕ НА ПОСТИЖЕНИЯТА НА ДЕТЕТО В I – IV ГРУПА**

За контрол на постиженията на децата трябва да се използват предимно устни методи за проверка, наблюдения на поведението им и оценяване резултатите от тяхната учебна дейност.

Игрите с правила в тази възраст могат да изпълняват роля на тестова проверка.

При устната проверка се оценява умението на детето да отговаря самостоятелно и точно на поставени от учителя въпроси, да използва съответната терминология, да разказва по картина или серия от картини, по наблюдения и лични преживявания.

**VII. ДЕЙНОСТИ И МЕРОПРИЯТИЯ**

1. **Административни дейности:**

|  |  |  |  |
| --- | --- | --- | --- |
| **Срок за реализиране** | **Дейност** | **Отговорник** | **Очаквани резултати** |
| септември | Изготвяне на годишния план за работа на комисията за учебната година | Комисията по БДП | Организационно структуриране на дейността по БДП |
| септември | Приемане на Плана по БДП на заседание на Педагогически съвет |  |
| септември | Дейности по обезопасяване на детската градина за опазване на живото и здравето на децата.Оглед на пътната обстановка в района на детската градина:* наличие на необходими пътни знаци;
* обезопасени огради;
* наличност и състояние на пешеходните пътеки около детската градина;
* състояние на уличното осветление;
* забрана достъп на МПС в двора на детската градина.
 | Директор и председател на УКБДП |
| март | Осигуряване на единна комуникационна стратегия по БДП - публикуване на Годишния план по БДП на официалната страница на детската градина и друга информация свързана с безопасността на движение по пътищата. | Директор |
| април | Дейности по обезопасяване на детската градина за опазване на живото и здравето на децата – **повторен оглед.** | Директор и председател на УКБДП |

1. **Обогатяване на образователната среда по БДП.**

|  |  |  |  |
| --- | --- | --- | --- |
| **Срок за реализиране** | **Дейност** | **Отговорник** | **Очаквани резултати** |
| септември | Осигуряване на методическа литература и насоки за работата на учителите. | Комисията по БДП | Ефективно овладяване на правилата за движение по пътищата |
| постоянен | Обогатяване на учебно– дидактичната и материалната база за обучение по БДП. * Актуализация на материалите, необходими за осигуряване на транспортна култура.
 | Учители по групи |
| декември | Обогатяване на учебно– дидактичната и материалната база за обучение по БДП.* Изграждане на външна и вътрешна площадка по БДП
* Закупуване на оборудване и обзавеждане за външна и вътрешна площадка:

***Осъществено с помощта на одобрен проект по Национална програма "Осигуряване на съвременна образователна среда".*** | ДиректорКомисия по проектите |
| Май | Беседи с децата за предстоящата ваканция и опасностите на играта на неподходящи места и без надзор. | Учители по групи |

1. **Координационно и консултативни дейности с учителите.**

|  |  |  |  |
| --- | --- | --- | --- |
| **Срок за реализиране** | **Дейност** | **Отговорник** | **Очаквани резултати** |
| септември | Изготвяне на тематични разпределения по БДП за всяка възрастова група | Комисията по БДП | Ефективно овладяване на правилата за движение по пътищата |
| октомври | Учителите по групи да включат годишните си разпределения ситуациите за обучение по БДП. | Учители по групи |
| постоянен | Интегриране на темите по БДП в темите от учебното съдържание по останалите образователни направления | Учители по групи |
| постоянен | Ефективно и целогодишно използване на площадките по БДП  | Учители по групи |
| постоянен | Провеждане на обучаващи, игрово-познавателни и практически ситуации по БДП. | Учители по групи |
| постоянен | Прожекция на филми и мултимедийна презентация по БДП. | Учители по групи |
| постоянен | Осигуряване на възможност за наблюдение и практическо участие на децата в различни ситуации извън детската градина | Учителиподготвителни групи |

1. **Участие на учителите в квалификационни дейности.**

|  |  |  |  |
| --- | --- | --- | --- |
| **Срок за реализиране** | **Дейност** | **Отговорник** | **Очаквани резултати** |
| ноември | * Учители, които не са придобили квалификация по методика на преподаването по БДП
* Поддържаща квалификация по БДП – всички учители в детската градина
 | Квалификационен курс по БДП | Ефективно овладяване на правилата за движение по пътищата |

1. **Мероприятия.**

|  |  |  |  |
| --- | --- | --- | --- |
| **Организирано****на ниво** | **Срок за реализиране/дейности** | **Участници** | **Отговорник** |
| Детска градина | **м. март** – Тържествено откриване на новоизградената площадка по БДП **м. юни – Отбелязване на 29 юни** – Денят на безопасността на движение по пътищата – Викторина на тема „**Знам и мога да движа безопасно“.****м. септември – Европейската седмица на мобилността -** конкурс за рисунка **„Моето превозно средство на бъдещето“** (превозно средство, което не замърсява околната среда)**целогодишен –** Кампания **„Придвижвам се безопасно и здравословно до детската градина“** (съвместна дейност с родители за повишаване на информативността за рискови фактори, свързани с БДП и здравето на децата – намаляване на вредните емисии във въздуха) | Децата от **всички възрастови групи**Децата от **подготвителни групи**Децата от **подготвителни групи**Децата от **всички възрастови групи** | Комисията по БДПТворческа комисияКомисията по БДПКомисията по БДП/Учители по групиКомисията по БДП/Учители по групи |
| Община  | **Ежегодно** Участия в мероприятия организирани от община Бургас: – викторини;* празници свързани с БДП (игрово-познавателни и практически упражнения по БДП);
* участия в изложби и конкурси с рисунки по теми свързани с БДП
 | Децата от **подготвителни групи** | Комисията по БДП/Учители по групи |

1. **Съвместна дейност с родителска общност и други институции.**

|  |  |  |  |
| --- | --- | --- | --- |
| **Срок за реализиране** | **Дейност** | **Отговорник** | **Очаквани резултати** |
| септември | Запознаване на родителите на родителски срещи с ролята на семейството при възпитание на децата по БДП. | Учители по групи | Ефективно овладяване на правилата за движение по пътищата |
| октомври | Провеждане на анкета с родителите по проблемите на БДП | Учители по групи |
| постоянен | Ангажиране на родители в оказване на помощ при провеждане на учебни ситуации, състезания, открити моменти и др. по БДП | Учители по групи |
| постоянен | Провеждане на открити моменти по БДП пред родителите  | Учители по групи |
| веднъж в годината | Провеждане на открити моменти, беседи и дискусии с представители на МВР | Директор и председател на УКБДП |

Състав на комисията по БДП в ДГ „Делфин“:

1. Валентина Кинчева
2. Даниела Динева
3. Златина Байчева
4. Кaтя Янева
5. Петя Вълкова